Buli muntu alina eddembe okukola, ebbeetu okusalawo ku kika ky’omulimu gw’ayagala okukola, okukolera mu mbeera ey’obwenkanya era etaliimu kunyigirizibwa, wamu n’okuyambibwako okuva mu mbeera y’obutaba na mulimu gwa kukola. Buli muntu kinnoomu awatali kusosolamu, alina eddembe okusasulwa omusaala ogw’ekyenkanyi n’abantu b’akola nabo omulimu gwe gumu. Buli mukozi alina eddembe okufuna obusiimo bwonna abakozi bwe bafuna mu bwenkanya era mu mbeera etaliimu kunyigirizibwa okukakasa nti omukozi n’ab’omu maka ge babeera mu mbeera y’obulamu ebaweesa ekitiibwa, era ng’obusiimo buno busaana okwongerezebwako bwe kiba nga kyetaagisizza, ng’ennyongereza eno eva mu makubo amalala agasobola okukozesebwa okuleeta ennyingiza y’abakozi ey’ensibo. Buli muntu alina eddembe okugunjaawo era n’okwegatta ku bibiina by’obwegassi okusobola okutuuka ku biruubirirwa bye.